Riigihange: Kantseleitarvete ostmine

Riigihanke viitenumber: 276810

**Tehniline kirjeldus**

Riigihanke eesmärk on kantseleitarvete ostmine erinevatele asutustele, et tagada asutuste igapäevaseks tööks vajalikud kantselei- ja väikekontoritarbed koos asjade tarnega ostjate asukohta üle Eesti. Asjad peavad olema uued, kvaliteetsed ja vastama hanke alusdokumentides esitatud tehnilistele nõuetele.

1. Kantseleitarvetena mõistab hankija igapäevaseks kontoritööks toodetud vastupidavaid, hea kvaliteediga ergonoomilisi materjale ja väikevahendeid, näiteks: erinevad kirjutusvahendid ja markerid, paberikaubad (sh ümbrikud), dokumentide haldusvahendid ja –tarvikud, esitlusvahendid, jm kontoritöö tooted). Kantseleitarvete täpsemad tehnilised kirjeldused ja eeldatavad kogused on esitatud **Pakkumuse maksumuse vormil**.

2. Riigihanke tulemusena sõlmitud raamlepingu raames on lubatud ostjatel tellida ainult maksumuse vormi loetelus olevaid tooteid.Müüja peab pakkuma kõiki maksumuse vormil loetletud tooteid ning tagama, et raamlepinguga seotud arvetele/tellimustele ei lisataks loetellu mittekuuluvaid tooteid.

3. Ostjatel on õigus raamlepingu kehtivuse jooksul esitada igapäevaseks kontoritööks vajalikke kantseleitarvete tellimusi vajaduspõhiselt. Iga ostja esitab tellimusi ja tasub tellimuste eest eraldiseisvalt.

4. Müüja peab võimaldama ostjal tellimust esitada müüja veebipõhises tellimiskeskkonnas, e-kirja teel või müüja müügikohas kohapeal.

5. Tellimuse täitmisel tagab müüja kauba kohaletoimetamise ostja aadressile hiljemalt 3 tööpäeva jooksul tellimuse esitamisest. Transport peab sisalduma lepingu hinnas, müüjal ei ole õigust nõuda ostjatelt transpordiga seonduvate kulude hüvitamist.

6. Müüja peab ostja või raamlepingu haldaja nõudel esitama aruande möödunud 12 kuu jooksul (või mõne teise küsitud lepinguperioodi osas) müüdud toodete nimetustega kõikide tellijate kohta eraldi koos tellimuste maksumustega.

7. Müüja peab tagama ostjate kvaliteetse teenindamise, vajadusel konsulteerima ja abistama ostjaid toodete leidmisel (tellimuse esitamiseks), veebipõhise tellimiskeskkonna kasutamisel.

8. Müüja peab tagama tellitud kauba tagastamisvõimaluse, kui kaup on originaalpakendis, kasutamata ja vigastamata.